L'Eliana llança una campanya animal de convivència responsable
29 de març de 2023

L'Ajuntament de l'Eliana ha iniciat una nova campanya de conscienciació sobre la tinença i convivència responsable amb mascotes, especialment dirigit a les persones propietàries de mascotes canines, sobre la importància d'educar-los correctament per a evitar molèsties al veïnat. En aquest sentit, el Consistori ofereix anualment un curs gratuït d'obediència canina urbana.

La campanya també fa al·lusió a la recollida d'excrements en la via pública per higiene, convivència i sentit comú. A més, recorda que l'Eliana disposa de diverses zones d'esplai caní, en concret en el agility de la Pinada Ramón Navarrete, la zona d'ombra del Parc de la Pinada, el camí de la Torre del Virrei, en el Barranc del Mandor i el parc Hort dels Taules.

A tot això se suma l'advertiment de portar als cans lligats en la via pública en tot moment, sota sanció de 90 euros, l'obligatorietat del microxip i la necessitat d'inscriure'ls en el Cens Municipal d'Animals de Companyia i de portar-los sempre amb morrió si són de races potencialment perilloses.

Amb l'objectiu d'arribar a tota la població l'àrea de Benestar Animal traslladarà les seues oficines a la plaça del País Valencià aquest dissabte, 1 d'abril, de 10 a 13 hores per a repartir fulls de mà i altres materials de la campanya. Així mateix oferirà informació sobre el Pla de Control i Gestió Ètica de Colònies Felines Urbanes, en concret sobre la prohibició d'alimentar animals en la via pública sense autorització municipal i de l'ús del mètode CER (Captura-Esterilització-Retorn), que permet controlar la població, garantint el benestar dels animals i reduint al màxim les molèsties als veïns i veïnes.

Tal com ha recordat l'edil delegada, Cristina Díaz, l'objectiu de l'Ajuntament és facilitar la vida en comú d'animals de companyia i persones i així construir, entre tots i totes, una l'Eliana més cívica. “També estem treballant intensament amb la Policia Local en diferents aspectes relacionats amb situacions de maltractament, molèsties i animals perduts”, ha recordat.